Lav et referat af nedenstående tekst:

Tekst:
- Vi slipper ikke sagen før, Oliver er fundet, så familien kan få noget at sige farvel til. Sådan lyder det lørdag aften fra Vivian Winther Eriksen, der er indsatsleder fra Missing People. Oliver Ibæk Lund blev sidst set i live af sine kammerater omkring klokken 01 natten til fredag i sidste uge på Toldbod Plads midt i Aalborg. Hans færden kunne efterfølgende spores til området omkring Vestre Havnepromenade, og kort efter mistede hans mobiltelefon forbindelsen. Faldt i fjorden I dagene efter hans forsvinden blev der søgt både til lands og til vands efter Oliver Ibæk Lund, men onsdag aften meldte Nordjyllands Politi ud, at man betragtede den unge mand som omkommet. På en overvågningsvideo fra Limfjordsbroen kunne man se ham falde i Limfjorden i umiddelbar nærhed af restaurantskibet Prinses Juliana. Frivillige søges fortsat Missing People stod i dagene umiddelbart efter Oliver Ibæk Lunds forsvinden for omfattende eftersøgningerne af den unge mand, nu foretages der ikke længere dør-til-dør søgning, derimod er området, hvor man leder efter den formodede druknede mand udvidet. Derfor er der fortsat brug for mange frivillige, der vil gå ud og lede. Og helst i de lyse timer, for det kan være umuligt at se noget i vandet, så snart mørket har sænket sig. - Folk er virkelig søde til at melde sig, men det er også et stort område på to gange 30 kilometer, der skal afsøges. En del hundeluftere har meldt sig, ligesom nogle sejlere også har skrevet, at de også kigger, fortæller Vivian Winther Eriksen, der er indsatsleder fra Missing People. Vivian Winther Eriksen understreger, at man som frivillig får gode råd til hvad, man skal kigge efter, ligesom man også får information om, hvad man skal gøre, hvis man finder Oliver i vandet. - Hvis man ser en person i vandet, skal man ringe 112 og blive på stedet og holde øje. Man skal ikke begynde at hive personen ind på land eller på anden måde udsætte sig selv for fare, fortæller hun og tilføjer, at der i en sådan situation altid vil være hjælp at hente. 15 personer ledte lørdag Lørdag har der været op mod 15 personer ude på dele af den strækning, som er udpeget til det område, hvor den unge Oliver Ibæk Lund formodes at kunne være. Hvis man er interesseret i at gå en tur i området og hjælpe til i eftersøgningen, kan man kontakte indsatslederen fra Missing People på mailadressen: vivian@missing-people.dk.

Referat:
Missing People opfordrer folk til at melde sig til eftersøgningen, der nu rækker 30 kilometer ud øst for Aalborg.